**ОТЧЕТЕН ДОКЛАД ЗА ДЕЙНОСТТА НА НЧ ”СВЕТЛИНА-1929”**

**С.БЯЛ КЛАДЕНЕЦ , ОБЩ. НОВА ЗАГОРА ПРЕЗ ИЗМИНАЛАТА 2023Г.**

 Добре дошли уважаеми самодейци и членове на НЧ „Светлина -1929“с.Бял кладенец. Днес на 01.03.2024г ще се даде отчет за дейността за изминалата 2023г. на Читалището ни. Макар и малкия състав който остана от самодейки, но с техния големия ентусиазъм те продължават да работят и да ходят по покани за участия, по покани за празници, покани за изложби и т.н. за да може да се слави и продължи дейността на Читалището ни.

Измина и 2023 г. можем да се гордеем със следните участия. Взехме участия в – 5 изложби, 4 - събори, 2- празника. Покана имахме от СУ „ Христо Ботев „ гр. Нова Загора от г-н Стефан Коев възпитател на 4 клас, да се изнесе и беседа за Андреев ден. Имаме и участие е един фестивал. Всичките ни участията са на територията на община Нова Загора и в гр. Твърдица. На местно ниво отпразнувахме и 6 празника

1. Първото ни участие бе по покана от НЧ” Христо Ботев - 1920” с. Млекарево за конкурс на стрели /бутурници/. От там взехме грамота за трето място и парична награда.
2. Участие взехме и в с. Новоселец в конкурса „ Баба Марта бързала, мартенички вързала“ взехме грамота за първо място За най – големи и красиви Пижо и Пенда. С парична награда.
3. Взехме участие и в Регионален фолклорен събор „Пролетни игри и обичаи – Цветница “ в гр. Твърдица. Там нашата автентична певческа женска фолклорна група взе грамота за второ място с парична награда, а Милка Колева с индивидуалното си участие взе трето място с парична награда.
4. Народно Читалище „Никола Вапцаров 1926“ с. Пет могили, там участвахме в онлайн конкурса им за Шарени яйца и взехме грамота за участие.
5. В гр. Нова Загора за първи път по идея на Кмета на общината г-жа Захариева се състои Празник на самардала. Участието ни там ни донесе Първо място с Диплом за най- вкусна самардала. Получихме кошница с продукти.
6. Май месец участвахме и получихме грамота от фолклорния събор в „ Еленово“ 2023г.
7. На 24.06.2023г. взехме участие и получихме грамота от фолклорния събор „ По Еньовден на събор край Тунджа“ в с. Баня. Този събор пак за първи път се проведе по идея на г-жа Захариева кмет на община Нова Загора.
8. През лятото получихме покана за участие в арт изложба на НЧ ” Христо Ботев-1920” с. Млекарево под наслов ”Сръчността на българката в миналото, преплетена с креативността на настоящето”. Получихме грамота за участие и поощрителна награда.
9. Фестивала на сдружението на Читалищата на община Нова Загора, което се проведе за трети път в с. Асеновец под наслов „ Да съхраним заедно българския дух“- получихме грамота за участие.
10. В с. Мечкарево участвахме в Зимни празници. Получихме диплом за участие в конкурса им за сурвакници.
11. Уважихме и взехме участие по случай празника 95г. Читалище „Пробуда – 1928“ с. Новоселец, получихме грамота за участие.
12. Поканени бяха и самодейките към читалището да вземат участие и в празника на с. Сокол.

На местно ниво успяхме в село да си отпразнуваме и празниците:

* Трифонов ден, Баба Марта и ден на Самодееца, Първа пролет, Осми март, Димитров ден, ден на Възрастните хора 1 октомври , празник на християнското семейство и Коледа.

За празника на селото ни на 26.10.2023г., заедно с кметството и с ПК „ Здравец „ направихме един чудесен празник с много танци , песни, гости и весело настроение.

Ние самодейците не губим надежда ,че ще можем да се събираме, виждаме, пеем и да продължим и следващите години да се представяме достойно както до сега.

 Скъпи самодейци, поздравления за вашият ентусиазъм, енергия и всеотдайност.

Поклон пред вашият талант и дело!